text: [{"text_idx": "#000000", "text": "Amat-amat na nga nagapauli sa tagsa nila ka mga balay ang mga evacuees matapos ang engkwentro sa Barangay San Jose syudad sang Sipalay kag Barangay Camalandaan, Cauayan."}, {"text_idx": "#000001", "text": "Suno kay BGen Leonardo Pena, commander sang 302nd Infantry Brigade sang Philippine Army, cleared and safe na ang lugar kag pwede na makabalik ang mga evacuees apang ginpahayag sini nga may pila ka residente nga nagpabilin pa sa evacuation sites bangud sang kahadlok kag trauma."}, {"text_idx": "#000002", "text": "Ila paman sa karon ginabantayan ang lugar kon diin nadiskubrihan ang mga landmines kag iban nga kagamitan nga nabilin sang mga armado nga grupo nga naka engkwentro sang 15th Infantry Battalion."}, {"text_idx": "#000003", "text": "Samtang, gin operahan kahapon nga adlaw, Enero 19 si Private First Class Elnar Rojas matapos ang pilas nga na angkon sa iya likod bangud sa pagpangluthang."}, {"text_idx": "#000005", "text": "Blangko pa Kabankalan City PNP sa identity sang suspetsado sa pagpatay sa mag-abyan nga sanday Erwin Colorado kag sa 16 anyos nga soltero matapos makapila ka beses nga ginbuno tubtub napatay Byernes nga adlaw, sa Purok Pili, Brgy 6, syudad sang Kabankalan."}, {"text_idx": "#000006", "text": "Suno kay PCapt Dennis Melgarejo, deputy Chief of Police sang Kabankalan PNP nga sa inisyal nga pagpangusisa, antis natabo ang insidente, ulihi nga nakaupod sang duha ka mga biktima ang isa pa nila ka abyan nga karon ginakonsiderar nga person of interest."}, {"text_idx": "#000007", "text": "Dugang pa ni Melgarejo, wala na sa barangay Biniquil ang abyan sang mga biktima matapos natabo ang pagpatay."}, {"text_idx": "#000008", "text": "Ginpahayag man Melgarejo nga sa ikaduha nga tion, liwat naman napaslawan ang kapulisan matapos wala naabtan kagab-i sa banwa sang Isabela ang ila person of interest nga ginapatihan nagpalagyo pila lamang agwat antes ang pag abot sang kapulisan."}, {"text_idx": "#000010", "text": "Ginkumpirmar ni Captain Jonito Pastrana, hepe sang Police Station 2, nga isa ka ngalan sang pulis nga alyas RR ang nalakip sa listahan nga gina akusar nga konektado sa droga."}, {"text_idx": "#000011", "text": "Madumduman, ang alyas nga RR ang nalakip sa 22 ka mga ngalan nga gina akusahan nga pusher ukon protektor sang droga nga nakita kaupod sa duha ka utod nga kamot sa Purok Kagaykay, Barangay 2."}, {"text_idx": "#000012", "text": "Suno kay Pastrana, iya ginakabig nga labugay lamang ang listahan bangud iya personal nga kilala si RR nga sadto corporal ang ranggo kag karon na promote bilang Staff Sergeant."}, {"text_idx": "#000013", "text": "Ginpahayag sang hepe, nga bisan ang mga kaupdanan nga pulis ni RR ang makahatag sang testimoniya nga indi ini imbolbado sa iligal nga droga."}, {"text_idx": "#000014", "text": "Ginkumpirmar ni Pastrana nga si RR karon ang naga schooling kag nakadakop sang tatlo ka drug personality nga nalakip man sa amo nga listahan."}, {"text_idx": "#000015", "text": "Samtang, wala na sang may nagdugang nga persona nga yara man sa listahan ang nagdangop sa Barangay kag Police Station 2."}]